OpenLLM-France/wikimedia huggingface dataset:
# Hans Goldschmidt

Johannes Wilhelm "Hans" Goldschmidt (Berlin, Prusiako Erresuma, 1861eko urtarrilaren 18a - Baden-Baden, Alemania, 1923ko maiatzaren 21a) alemaniar kimikaria izan zen

## Biografia

1905. urtean bere izena daraman prozesua asmatu zuen. Delako prozesuan aluminioak, xehe-xehe eginda, sutan dagoen metal-oxidoarekin erreakzionatzen du, eta metal xahua eta aluminio-oxidoa lortzen da horren ondorioz. Erreakzioan bero handia askatzen da bat-batean, eta metal urtuak eta aluminioak 3.000 °C-tik gorako tenperaturan erreakzionatzen dute. Goldschmidten prozesua oso metal garbiak lortzeko erabiltzen da (kromoa, nikela, banadioa, manganesoa eta uranioa), metal horiexen oxidoetatik abiatuta; eta baita metalezko pieza handiak (errailak, labeak) soldatzeko behar den burdina urtua lortzeko ere, burdina-oxidotik abiatuta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q77748
* Multimedia: Hans Goldschmidt / Q77748
# Hans Ferdinand Mayer

Hans Ferdinand Mayer (1895eko urriaren 23 - Munich, 1980ko urriaren 18) alemaniar matematikari eta fisikaria izan zen, famatua Osloko txostena idatzi zuelako, Bigarren Mundu Gerrako Alemania naziko hainbat sekretu teknologiko Erresuma Batuari ematen zizkion txostena.

## Biografia

Hans Ferdinand Mayerrek matematika, fisika eta astronomia ikasi zituen Karlsruhe eta Heidelbergeko unibertsitateetan. 1920an, Philipp Lenard Nobel saridunaren zuzendaritzapean lortu zuen doktoretza. 1922an Siemens laborategietan hasi zen lanean. Karl Küpfmüllerrekin batera, kable bidezko distantzia luzeko transmisioaren arloan lan egin zuen. 1936an ikerketa-saileko arduradun izendatu zuten.
1939ko azaroan, britainiarrei jakinarazi zien zer zekien Alemaniako gerrarako gaitasunari buruz, batez ere gerra elektronikoari buruz. Siemensen aholkulari tekniko izateak aukera eman zion Europan zehar luze eta zabal bidaiatzeko, eta aukera eman zion Osloko (Norvegia) enbaxada britainiarrari bi orriko txosten bat bidaltzeko, "Oslo txostena" izenarekin ezagutzen zena.
Gestapok ez zuen inoiz Osloko txostenaz ezer jakin, baina 1943an Mayer atxilotu zuen britainiar transmisioak entzuteagatik eta nazien erregimena kritikatzeagatik. Exekutatua izango zen, baldin eta bere aholkulari ohiaren, Lenarden, esku-hartzerik izan ez bazuen, Alderdi Nazia]]ren aldezle sutsua zena. Mayer Dachau eta beste lau kontzentrazio esparrutan egon zen gerran zehar. Han, Johannes Plendlek eskatu zuen bere "ezagutza zientifikoak" Knickbeine sistemaren garapenean eta ondorengo bilakaeretan laguntzeko. Hala ere, Mayerrek ez zuen inoiz irrati-sistemetan lan egin.
Gerraren ondoren, Mayer Estatu Batuetara joan zen lau urtez. Beste zientzialari alemaniar batzuekin, Paperclip Operazioan parte hartu zuen, eta elektronika ikertu zuen Wright-Patterson Aire Indarraren Basean (Dayton, Ohio). Ingeniaritza elektrikoko irakasle bihurtu zen Cornelleko Unibertsitatean, 1947an, eta pultsu-kodearen modulazioari buruzko testu-liburu estandar bat idatzi zuen. 1950ean Siemensera itzuli zen.
Mayerren identitatea ezkutuan egon zen hil zen arte, Reginald V. Jonesekin egindako hitzarmenari esker. Testamentuan idatzi zuen dokumentua bera eta emaztea hil ondoren bakarrik argitaratu ahal izango zela. 1989an, hil eta hamar urtera, iritzi publikoa jakin zuen Mayerrek gerran egindakoaren berri.

## Kanpo estekak

* Datuak: Q69195
# Hans Fischer

Heinz Fischer (Höchst, 1881eko uztailaren 27a - Munich, 1945eko martxoaren 31) alemaniar kimikaria izan zen. 1930eko Kimikako Nobel Saria jaso zuen heminari eta klorofilari buruz egindako ikerketengatik, batez ere heminaren sintesiagatik.
Medikuntza eta kimika ikasi zituen, lehenik Lausanako Unibertsitatean eta gero Marburgeko Unibertsitatean. Kimika organikoko irakasle gisa lan egin zuen Municheko Teknologia Unibertsitatean. Odoleko eta behazuneko pigmentuak ikertu zituen; baita hostoetako klorofila eta pirrolaren kimika ere. Garrantzi berezia izan zuten heminaren eta bilirrubinaren sintesiek.
Nazismoaren azken egunetan bere buruaz beste egin zuen.
* Datuak: Q76604
* Multimedia: Hans Fischer (chemist) / Q76604
# Hellín (Madril)

Hellín, Espainiako Madril hiriburuko auzo bat da, San Blas-Canillejas barrutian. Hiriko 202. auzoa da. 2009ko erroldaren arabera 9.737 biztanle zituen.

## Kanpo estekak

* Datuak: Q10294546
* Multimedia: Hellín neighborhood, Madrid / Q10294546
# Hellsau

Hellsau Suitzako udalerria da. Berna kantonamenduan dago, Emmental barruti administratiboa barrutian. 2014an 211 biztanle zituen 1,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68603
* Multimedia: Hellsau / Q68603
# Hellschen-Heringsand-Unterschaar

Hellschen-Heringsand-Unterschaar Alemaniako udalerria da. Schleswig-Holstein estatuan kokatuta dago, [[Dithmarschen (barrutia)|Dithmarschen]] barrutian. 2014an 169 biztanle zituen 7,02 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q538092
* Multimedia: Hellschen-Heringsand-Unterschaar / Q538092
# Helléan

Helléan (bretainieraz Helean) Bretainiako Morbihan departamenduko udalerri bat da.

## Kanpo estekak

* Datuak: Q70247
* Multimedia: Helléan / Q70247
# Hellyerita

Hellyerita mineral bat da.

## Ezaugarriak

Hellyerita elementu kimiko mineralaren formula kimikoa hau da: . Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Hellyerita: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3784699
* Multimedia: Hellyerite / Q3784699
# Hells Bells (abestia)

Hells Bells (euskaraz Infernuko Kanpaiak edo Infernuko Ezkilak) 1980ean AC/DC australiar musika taldeak izen bereko Back in Black diskoaren barnean kaleratutako abesti bat da.

## Kanpo estekak

* Hells Bells abestia entzungai (Ingelesez)
* Datuak: Q1512224
# Helluland

Helluland, 1000. urte inguruan Ipar Amerikako atlantikoaren kostaldean Bjarni Herjólfssonek ikusi, Leif Erikson lehorreratu eta Thorfinn Karlsefnik arakatu zituzten hiru lurraldeetako bat da, Vinland eta Markland lurraldeekin batera.
Helluland lurraldea Erik Gorriaren sagan eta Groenlandiarren sagan "harri lauen lurraldea" bezala aipatzen da. Historialari gehienak Kanadako Baffin uhartea dela iritzi dute.
Sagen arabera, bikingoek bertako biztanleekin kontaktua izan omen zuten eta skræling izendapena eman zieten.

## Kanpo estekak

* Datuak: Q538330
# Hellwege

Hellwege Alemaniako udalerria da. Saxonia Beherea estatuan kokatuta dago, [[Rotenburg barrutia|Wümmeko Rotenburg]] barrutian. 2014an 1.061 biztanle zituen 27,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q506830
* Multimedia: Hellwege / Q506830
# Hells Angels

Hells Angels Motorcycle Club (HAMC) (euskaraz: «Infernuko Aingeruak Motorzale Kluba») mundu osoan zehar hedatua dagoen motorzale elkarte bat da, bere kideek nagusiki Harley-Davidson motoetan ibiltzeagatik ezagunak dira. AEBetan hainbat istilu, borroka eta legez kanpoko jardueratan (droga trafikoa, estorsioa, lapurtutako gaien salerosketa eta prostituzioa) sartuak egon dira, horregatik herrialde Justizia honetako Justizia Departamentuak talde kriminala bezala sailkatua du.
AEBetan eta Kanadako gizartean istiluzale eta bazter-nahastaile ospea duen taldea da.
Mongols Motorcycle Club motorzale elkartekon etsaitasun latza dute, klub horretako kideak ere legez kanpoko jardueratan sartuak daudenez, bi klubek legez kanpoko negozioen kontrolaz jabetzeko lehiatu eta beren kideak istilu eta borrokak izan dituzte, hildakoak tarteko.
Gaur egun Hells Angels elkartea munduko lau motorzale klub handienetakoa da, gainontzekoak Pagans, Outlaws eta Bandidos dira.

## Historia

1948ko martxoaren 17an Kaliforniako Fontana udalerrian Bigarren Mundu Gerrako
Gaur egun mundu osoko 50 herrialde ingurutan hedatuak daude, 425 kapituluetan banatuak, eta denera 3.500 kide inguru dira.

## Zinema

* The Wild Angels (1967, Roger Corman)

## Kanpo estekak

* Hells Bells elkartearen webgunea (Ingelesez)
* Datuak: Q622188
* Multimedia: Hells Angels / Q622188
# Hellín

Hellín Albaceteko probintzian dagoen udalerria da. 2007an 30.366 biztanle zituen. Bisigodoen garaian sorturiko herria da, historia handikoa. Iberoen hainbat aztarna aurkitu dira. Udalerriak Hellin herriguneaz gain honako pedaniak ere baditu: Agra, Agramón, Cancarix, Cañada de Agra, Isso, Las Minas, Minateda, La Horca, Mingogil, Nava de la Campana, Uchea eta Rincón del Moro.

## Herritar ospetsuak

* Ginés de Boluda, musikagilea
* Juan Carlos Izpisúa Belmonte, biokimikaria
* Josico, futbolaria
* Manuel Castells, soziologoa

## Alkateen zerrenda

Alkateen zerrenda :
| Agintaldia | Alkatea | Alderdia |
| 1979-1983 | Víctor Serena Guirado | UCD |
| 1983-1989 | Antonio Pina Martínez | PSOE |
| 1989-1995 | Fructuoso Díaz Carrillo | PSOE |
| 1995-1996 | José María Barcina Magro | PP |
| 1996-1999 | Francisco Vicente Sarabia | PSOE |
| 1999-2003 | José María Barcina Magro | PP |
| 2003-2011 | Diego García Caro | PSOE |
| 2011-2015 | Manuel Minguez | PP |

## Herri eta hiri senidetuak

* Paysandú (Uruguai)

## Kanpo estekak

* (Gaztelaniaz) Hellingo udalaren webgunea.
* Datuak: Q842652
* Multimedia: Hellín / Q842652
# Hamelingo txirularia

Hamelingo txirularia besteak beste Grimm anaiek jasotako kondaira da, Der Rattenfänger von Hameln izenburupean (euskaraz, Hamelingo Arratoi Ehiztaria), Hamelngo hirian 1284ko ekainaren 26an izandako ezbehar bat dela-eta.

## Haria

Hamelin hiria arratoiek hartuta zegoela, egun batean ezezagun bat agertu zen hirian. Ordainsari baten truke, berak arratoi guztiak akabatuko zituela esan zien. Herritarrek bere proposamena onartu eta txirularia zen ezezagunak txirula atera, txirularen soinuaz arratoiak erakarri, bere atzetik abiatu eta azkenean ibai bazterrera eramanda ibaian ito ziren.
Arratoiak akabatuta, herritarrek ez zuten beren hitza bete eta txirulariari ez zioten ordainsaria eman. Txirulariak haserre alde egin zuen eta ekainaren 26 batean, hirira itzuli zen, hiritar guztiak elizan zeudela. Txirula jotzen hasi zen eta hiriko haur guztiak erakarriz, haren atzetik abiatu ziren horrela. Kobazulo batera heldu, kobazuloa itxi eta geroztik ez zuten haurren berririk izan. Grimm anaiek jasotako bertsioaren arabera, bi haur bakarrik salbatu ziren, bat herrena eta bestea itsua, eta beste guztiak Transilvanian agertu ziren.
Lueneburgeko eskuizkribua (c. 1440–50) da gertakariaren lehen berri idatzia ematen duen agiria.

## Iksu, gainera

* Haurren Gurutzada

## Kanpo estekak

* Datuak: Q111502
* Multimedia: Pied piper / Q111502
# Hamelen oinarria

$X$ espazio bektorial baten $H$ Hamel-en oinarri bat $(K,+,\cdot )$ gorputz baten gainean hau betetzen duen $X$-en azpimultzo batek osatzen du:
1) Linealki independentea da: $\forall F\subseteq H,F\;\mathrm {finitua} \;,\sum _{f\in F}\lambda _{f}\cdot f=0_{X},\mathrm {con} \;\lambda _{f}\in K\Rightarrow \lambda _{f}=0_{K}$
2) $X$ sortzen du, hau da: $\forall x\in X,\exists \;F\;\mathrm {finitua} ,F\subseteq H\;\mathrm {non\;:} \;\sum _{f\in F}\lambda _{f}\cdot f=x,\;\mathrm {eta} \;\lambda _{f}\in K$
Hautapen-axiomaren arabera froga daiteke (edo zuzenago, bere forma baliokide batzuetan oinarrituta, hala nola Zorn-en lema edo Hausdorff-en printzipio maximoa), espazio bektorial ez-arrunt orok Hamel-en oinarri bat onartzen duela.

## Ikus, gainera

* Oinarria (aljebra)

## Kanpo estekak

* Datuak: Q5721625
# Hamelin (Mantxa)

Hamelin Frantziako udalerria da, Mantxa departamenduan dagoena, Normandia eskualdean. 2013an 116 biztanle zituen.

## Demografia
### Biztanleria

2007an Hamelin udalerrian erroldatutako biztanleak 116 ziren. Familiak 48 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 76 etxebizitza zeuden, 47 familiaren etxebizitza nagusia ziren, 18 bigarren erresidentzia ziren eta 11 hutsik zeuden. 71 etxeak ziren eta 3 apartamentuak ziren. 47 etxebizitza nagusietatik 34 bere jabearen bizilekua ziren, 11 alokairuan okupaturik zeuden eta 2 doan lagata zeuden; 9 etxek hitu gela zituzten, 13 etxek lau zituzten eta 26 etxek bost zituzten. 35 etxek euren parking plaza propioa zuten azpian. 28 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Hamelin udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 4 |
| 8 | 75-79 | 0 |
| 4 | 70-74 | 8 |
| 0 | 65-69 | 12 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 4 | 45-49 | 0 |
| 4 | 40-44 | 4 |
| 8 | 35-39 | 0 |
| 8 | 30-34 | 8 |
| 0 | 25-29 | 4 |
| 4 | 20-24 | 8 |
| 4 | 15-19 | 0 |
| 4 | 10-14 | 4 |
| 4 | 5-9 | 8 |
| 4 | 0tik 4ra | 8 |

## Ekonomia

2007an lan egiteko adina zuten pertsonak 67 ziren, horien artean 53 aktiboak ziren eta 14 inaktiboak ziren. 53 pertsona aktiboetatik 49 lanean zeuden (31 gizon eta 18 emakume) eta 4 langabezian zeuden (3 gizon eta 1 emakume). 14 pertsona inaktiboetatik 4 erretiraturik zeuden, 4 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 janari enpresa zen eta 2 eraikuntza enpresak ziren.
2009an norbanakoentzat zegoen zerbitzu bakarra margolaria zen.
2000. urtean Hamelin udalerrian 13 nekazaritza-ustiategi zeuden, 310 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1003334
* Multimedia: Hamelin (Manche) / Q1003334
# Hamel udalerria, Madison konderria

Hamel udalerria Ameriketako Estatu Batuetako Illinois estatuko udalerri bat da, Madison konderrian. Azken zentsuaren arabera 2.751 biztanle zituen, 36.7 milia karratu (95 km$^2$) eremuan.

## Ekonomia

2020ko zentsuaren arabera, Hamel udalerrian 974 etxebizitza zeuden. Per capita diru-sarrerak 45.177 estatubatuar dolar ziren.

## Kanpo estekak

* Datuak: Q5644494
# Hameln-Pyrmont barrutia

Hameln-Pyrmont barrutia (alemanez Landkreis Hameln-Pyrmont) Alemaniako Saxonia Beherea estatuko barrutia da. Hiriburua Hamelin ezaguna da.

## Historia

Hamelin 1885ean Prusiako Hannover probintzian sartu zen. Bad Pyrmontek, Waldeck-Pyrmont printzerrian zegoenak, huteskunde bidez 1922an Prusiarekin bat egitea erabaki zuen eta Hamelin eta Pyrmont elkarrekin gelditu ziren. Bad Münder (1974ean) eta Hessisch-Oldendorf (1977an) gehitu zitzaizkien.

## Hiriak eta udalerriak

Eskualdeak 4 hiri eta 4 udalerri hartzen ditu.

### Hiriak

* Bad Münder
* Bad Pyrmont
* Hamelin
* Hessisch-Oldendorf

### Udalerriak

* Aerzen
* Coppenbrügge
* Emmerthal
* Salzhemmendorf

## Erreferentziak

* ↑ https://www.regionalstatistik.de/genesis/online/?operation=abruftabelleBearbeiten&levelindex=2&levelid=1456209200028&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=171-01-5&auswahltext=%23Z-31.12.2014&werteabruf=Werteabruf
* ↑ https://www-genesis.destatis.de/genesis/online/?operation=abruftabelleBearbeiten&levelindex=2&levelid=1456207962460&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-0002&auswahltext=%23Z-31.12.2013&werteabruf=Werteabruf

## Kanpo estekak

* Datuak: Q5970
* Multimedia: Landkreis Hameln-Pyrmont / Q5970
# Hamel (Illinois)

Hamel Illinoiseko herri bat da. Madison konderrian kokatua dago. 2010ean 816 biztanle zituen, 2,99 kilometro koadrotan banatuta.

## Ikus, gainera

* Madison konderria

## Kanpo estekak

* Datuak: Q599438
* Multimedia: Hamel, Illinois / Q599438
# Hamelin

Hamelin (alemanieraz Hameln) Alemaniako herri bat da, Saxonia Beherea estatuan kokatua, Ipar Renania-Westfalia estatuarekin duen mugatik gertu.

## Geografia

Itsaso mailatik 68 metroko garaierara dago herria. Ibairik garrantzitsuena, Weser ibaia da. Bertatik igarotzen da Ipar Itsasoan itsasoratzen den ibai hau.

## Hamelingo txirularia

Zerbaitegatik baldin bada ospetsua Alemaniako herri hau, Hamelingo txirulariaren ipuinagatik da. Berau, ipuin herrikoi bezala sortu zen hasieran. Ondoren, baina, Grimm anaiek, ipuin honen beste bertsio bat idatzi zuten, eta bertsio hau izan da mundu osoan ospetsu egin dena.
Gaur egun Hamelingo alde zaharra ikusteko modurik erakargarriena "txirulariaren bidea" jarraitzea da. Zuriz margoturiko arratoiak jarraitzea besterik ez dago.

## Historia

Hamelinen historia 851 urtean sorturiko monasterio batekin hasten da. Monasterioaren inguruan herrixka sortuz joan zen eta XII mendean dagoeneko herri eskubideak jaso zituen. Txirulariaren istorioa 1284 urtean jazotako gertaera baten oinarrituriko kondaira dela diote.
XV eta XVI mendeetan Hansa Ligako partaide txiki bat izan zen. 1634 urtean, Hogeita Hamar Urteko Gerran suediarren armadak Hamelin setiatu zuen eta ondoren konkistatua izan zen. Hurrengo mendean lau gotorlekuk babesten zuten Hamelin eta Hanoverko erresumako hiri gotortuena bilakatu zen, "Iparraldeko Gibraltar" ezizena ere eman zitzaion. Hala ere Napoleonen tropek bereganatu zuten 1808an eta harresi eta gotorleku guztiak desegin zituzten. 1867an Prusiak eskuratu zuen eta 1871ean Alemaniako Inperioaren barnean gelditu zen.
Bigarren Mundu Gerran Hamelingo presondegia sozial-demokrata, komunista eta beste hainbat disidente politiko gartzelaratzeko erabili zen. Gartzelan bertan 200 pertsona inguru hil ziren, baina ondoren aliatuen aurrerapenak gerarazteko preso hauek erabili zituzten "heriotz martxa" izenekoetan eta hor oraindik eta jende gehiago hil zen. gerra ondoren britainiar tropen esku gelditu zen hiria eta alemaniako gerra kriminalak atxilotu eta gartzela hartan sartu zituzten 200 inguru urkatuak izan ziren.

## Ondasun nabarmenak

* Alde zaharra (Altstadt): Egurrezko sare egitura duten XVI eta XVII mendetako etxe ugari ikus daiteke bertan. Aipatzekoa da bereziki Rattenfängerhaus delakoa (arratoi ehiztariaren etxea), 1602an eraikitakoa. Rattenfänger Glockenspiel erlojuak txirulariaren irudien karrusela dauka, egunero dantza berezia erakusten duena.
* Pizkundearen esperientzia museoa (Erlebniswelt Renaissance): Pizkunde garaiari buruzko museoa da.
* Beira lantegia (Glashütte Hameln): Beiraren lanketari buruzko tailer-museoa.

## Ikus, gainera

* Saxonia Beherea

## Demografia

Ikus jatorrizko Wikidatako eskaera eta iturriak.

## Kanpo estekak

* Udalaren webgune ofiziala
* Datuak: Q4062
* Multimedia: Hameln / Q4062
# Happy Days

Happy Days (euskaraz: «Egun Alaiak») AEBko telesaila bat da. 1974ko urtarrilaren 15a eta 1984ko irailaren 24a artean ABC katean aireratu zen.
Euskal Herrian ETB 1 katean euskaraz aireratu zen.

## Argumentua

Oharra: Atal honek istorio osoa edo amaiera argitzen du.
Telesailaren istorioa Wisconsingo familia bati buruzkoa da, Cunningham-darrak. Howard, aita, burdindegi denda bateko nagusia, haren emaztea, Marion etxekoandrea, eta bion bi seme-alabak; Richie, semea, izaera baikor eta zeozer xalokoa, eta Joanie, alaba. Cunninghamdarrek Chuck izeneko seme zaharragoa ere bazuten, baina bigarren denboraldian desagertu egongo da. Istorioa Richie eta bere lagun taldeari jazotako gertakizunetan oinarritzen joango da: Potsie Weber, Ralph Malph eta Arthur "Fonzie" Fonzarelli. Baina Happy Days telesaila aurrera doan heinean Fonzieren pertsonaia ikusleen gogokoena bilakatu eta istorioetan pisua hartzen joango da.

## Pertsonaia
### Aktore nagusiak

* Howard Cunningham (Tom Bosley), familiako aita.
* Marion Cunningham (Marion Ross), ama eta etxekoandrea.
* Richie Cunningham (Ron Howard), semea eta ikaslea, sei denboraldietako protagonista da.
* Joanie Cunningham (Erin Moran), alaba nerabea, Fonziren lehengusua den Chachiz maiteminduko da.
* Arthur "Fonzie" Fonzarelli (Henry Winkler), nahiz eta hasieran bigarren mailako pertsonaia bat izan, lasterrera ikusleen telesaileko pertsonaia gogokoena bilakatu zen.

### Beste pertsonaia batzuk

* Charles "Chuck" Cunningham (Gavan O'Herlihy, Randolph Roberts), Cunninghamdar seme zaharrena, unibertsitateko ikaslea eta saskibaloi jokalaria.
* Warren "Potsie" Weber (Anson Williams), Richieren lagunik onena.
* Ralph Malph (Donny Most) , Richieren laguna eta umorista.
* Charles "Chachi" Arcola (Scott Baio)
* Matsuo "Arnold" Takahashi (Pat Morita) , Arnold's Drive-In kafetegiaren jabea hirugarren denboraldira arte. Al Molinarok telesaila lagatzean itzuli zen.
* Al Delvecchio (Al Molinaro), Arnold's kafetegiko jabea eta sukaldaria, Fonzieren osaba, bai eta Chachirena ere, haren amarekin ezkontzean.
* Jenny Piccalo (Cathy Silvers), Joanie lagunik onena, nahiz eta telesaileko lehenbiziko Athleten aipatua den, 1980ko denboraldia arte ez da agertuko.
* Lori Beth Allen Cunningham (Lynda Goodfriend), Richieren neskalaguna eta ondoren emaztea.

## Kanpo estekak

* "Happy Days" telesailaren IMDBko fitxa irakurgai (Ingelesez)
* Datuak: Q518589
* Multimedia: Happy Days / Q518589
# Happy (Texas)

Happy Texasko herri bat da. Randall konderrian kokatua dago. 2010ean 678 biztanle zituen, 2,75 kilometro koadrotan banatuta.

## Ikus, gainera

* Randall konderria

## Kanpo estekak

* Datuak: Q1015984
* Multimedia: Happy, Texas / Q1015984
# Happurg

Happurg Alemaniako udalerria da. Bavaria estatuan dago, [[Nurenberg Land (barrutia)|Nurenberg Land]] barrutian. 2014an 3.628 biztanle zituen 42,59 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552430
* Multimedia: Happurg / Q552430
# Happy Camp (Kalifornia)

Happy Camp Ameriketako Estatu Batuetako erroldak esleitutako leku bat da. Siskiyou konderrian dago, Kalifornia estatuan. 905 biztanle ditu, 31,976 kilometro koadroko azaleran banatuta.

## Ikus, gainera

* Siskiyou konderria

## Kanpo estekak

* Datuak: Q3458622
* Multimedia: Happy Camp, California / Q3458622
# Happy Death Day

Happy Death Day (euskaraz Heriotz Egun Zoriontsua), 2017ko Christopher Landon estatubatuarrak zuzendutako umore beltzeko slasher film bat da. Jessica Rothe eta Israel Broussard aktoreek antzeztu zuten.
Happy Death Day 2U (2019) jarraipena du.

## Argumentua

Oharra: Atal honek istorio osoa edo amaiera argitzen du.
2017, AEB, Louisiana, Theresa Gelbman (Jessica Rothe) ikasle gazteak denbora begiztaren bidez bere hilketa eguneko eguneroko xehetasunak eta amaiera beldurgarria berroroitzen ari da, bere hiltzailea zein den jakin asmoz.

## Aktoreak

* Jessica Rothe: Theresa "Tree" Gelbman
* Israel Broussard: Carter Davis
* Ruby Modine: Lori Spengler
* Charles Aitken: Gregory Butler
* Laura Clifton: Stephanie Butler
* Jason Bayle: David Gelbman
* Rob Mello: John Tombs
* Rachel Matthews: Danielle Bouseman
* Phi Vu: Ryan Phan
* Tenea Intriago: Ikaslea
* Blaine Kern III: Nick Sims
* Cariella Smith: Becky Shepard
* Jimmy Gonzales: Ospitaleko polizia ofiziala
* Donna Duplantier: Deena erizaina
* Dane Rhodes: Santora ofiziala
* Caleb Spillyards: Tim Bauer
* Missy Yager: Gelbman andrea
* Tran Tran : Emily

## Kanpo estekak

* IMDBko fitxa irakurgai (Ingelesez)
* Datuak: Q29514884